b'\n_START_ARTICLE_\nSpeaker\n_START_PARAGRAPH_\nEn speaker er en person som snakker i h\xc3\xb8yttalersystemet ved et arrangement, f.eks. et sportsarrangement._NEWLINE_Speakerens oppgave er \xc3\xa5 orientere publikum om viktige hendelser under arrangementet, alternativt \xc3\xa5 kommentere hele hendelsesforl\xc3\xb8pet. Speakere anvendes blant annet ved skirenn, fotball-, h\xc3\xa5ndball- og ishockeykamper, motorsportskonkurranser og ved travl\xc3\xb8p._NEWLINE_Innen lagsport som fotball og h\xc3\xa5ndball presenterer speakeren lagoppstillinger og dommere og gir andre faktaopplysninger. Speakeren opplyser ogs\xc3\xa5 om de viktigste hendelsene underveis i kampen slik som m\xc3\xa5l, m\xc3\xa5lsk\xc3\xa5rere, gule og r\xc3\xb8de kort og eventuell tilleggstid. Speakerens rolle ved motorsportsarrangement, slik som i racing og roadracing samt i travsport er annerledes. Der fungerer speakeren som en kommentator og informerer publikum om hendelsesforl\xc3\xb8pet underveis.'